Doložka vybraných vplyvov


	1. Základné údaje

	Názov materiálu

	Vládny návrh zákona o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov


	Predkladateľ (a spolupredkladateľ)

	[bookmark: _GoBack] Vláda Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	

	Predpokladaný termín predloženia na pripomienkové konanie
	13.10.2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	26.11.2025


	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Súčasný systém sociálnych služieb podmienených odkázanosťou fyzickej osoby na pomoc inej fyzickej osoby a neformálnej starostlivosti poskytovanej v domácom prostredí s jej podporou peňažným príspevkom na opatrovanie (len pre stupne odkázanosti IV a V) poskytovaným opatrovateľovi odkázanej osoby, už dostatočne nereflektuje demografický vývoj a s jeho dôsledkami spojený zvyšujúci sa dopyt po sociálnych službách a potrebu adekvátnej podpory odkázaných osôb, socio-ekonomické zmeny v spoločnosti, a najmä s nimi spojené zvyšujúce sa náklady na zabezpečovanie dlhodobej udržateľnosti a dostupnosti pomoci osobám odkázaným na dlhodobú sociálno-zdravotnú starostlivosť, a to vrátane potreby zabezpečenia úhrady ošetrovateľskej starostlivosti zo zdrojov verejného zdravotného poistenia. Sociálne služby dokážu riešiť len niektoré oblasti, systém neformálnej starostlivosti poskytovanej v domácom prostredí s jej podporou peňažným príspevkom na opatrovanie nie je dostatočne pružný a chýbajúca vzájomná prepojenosť a nadrezortný prístup neumožňuje koordinovane v prospech odkázaných osôb  riešiť niektoré situácie ľudí tak, aby intervencie v prospech odkázanej osoby boli navzájom prepojené, naozaj efektívne a zmysluplné a podporovali jej zotrvanie v domácom prostredí.

Právna úprava pre oblasť neformálnej starostlivosti poskytovanej v domácom prostredí s jej podporou peňažným príspevkom na opatrovanie, poskytovaným opatrovateľovi odkázanej osoby, dostatočne nereflektuje v konkrétnom čase sa meniace potreby a preferencie odkázanej osoby a nepodporuje dostatočne jej sociálne začlenenie. Podmienky pre výkon neformálneho opatrovania sú pre opatrovateľov  limitujúce.
Platná právna úprava pre oblasť sociálnych služieb je svojou delenou pôsobnosťou a súvisiacim financovaním komplikovaná, neprehľadná a v praxi častokrát nevymožiteľná, najmä pri plnení obligatórnych povinností menšími obcami alebo pri zabezpečovaní potrebnej ošetrovateľskej starostlivosti hradenej z verejného zdravotného poistenia vo vybraných druhoch zariadení sociálnych služieb. Veľkým problémom súčasnej legislatívy je roztrieštenosť kompetencií, a to najmä v oblasti zabezpečovania sociálnych služieb s finančnou podporou ich poskytovania z rozpočtu obce. Napriek snahám a aj reálnemu navyšovaniu financií do systému sociálnych služieb z rôznych verejných zdrojov, stále nie sú zdroje dostatočné na to, aby boli rozvoj, dostupnosť a kvalita sociálnych služieb uspokojivé a adekvátne reagujúce na demografický vývoj a jeho dôsledky. V oblasti dlhodobej sociálno-zdravotnej starostlivosti financovanie zdravotnej ošetrovateľskej starostlivosti poskytovanej  alebo zabezpečovanej v rámci rozsahu  poskytovanej sociálnej služby zo zdrojov verejného zdravotného poistenia nezodpovedá realite a potrebám. V neposlednom rade chýba dostatočný počet kvalifikovaného personálu, a to nielen z dôvodu nízkej úrovne ich reálneho odmeňovania, ale aj z dôvodu celkového nízkeho sociálneho statusu a perspektívy rastu pracovníkov v sociálnej oblasti.
Súčasný systém zabezpečenia dlhodobej sociálno-zdravotnej starostlivosti o osoby odkázané na pomoc inej osoby je preto dlhodobo neudržateľný a jeho zmena je nevyhnutnou pre vyhnutie sa jeho celkovému kolapsu, s vplyvom na najzraniteľnejšie skupiny obyvateľstva.
Právna úprava nedostatočne reaguje na potreby niektorých rodičov v oblasti pracovnoprávnych vzťahov, napr. na problém tzv. jednorodičovských domácností, kde chýba pomoc druhého rodiča pri riešení životných situácií dieťaťa alebo v prípade situácií, kedy sa dieťaťa sprevádza aj do iného zariadenia ako je zdravotnícke zariadenie, kde sa mu poskytuje poradenstvo a pomoc.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom navrhovanej právnej úpravy je zabezpečiť, aby systém financovania starostlivosti o osoby odkázané na pomoc inej osoby z verejných prostriedkov podporoval možnosť využívania rôznych foriem dlhodobej starostlivosti, na základe ich individuálnych preferencií  meniacich sa v konkrétnom čase, a to pre všetky osoby, ktoré sú na pomoc inej osoby odkázané (stupeň odkázanosti už od I. až po  V.). Zmyslom a účelom predkladaného vládneho návrhu zákona je najmä:
· Zaviesť nový systém participácie štátu na spolufinancovaní pomoci pri odkázanosti na pomoc inej fyzickej osoby fyzickým osobám, ktoré sú odkázané na takúto osobnú pomoc, založeného na princípoch osobného rozpočtu. Zásadnou zmenou je navrhované zavedenie nového príspevku na pomoc pri odkázanosti na pomoc inej fyzickej osoby (ďalej aj ako len „príspevok na pomoc pri odkázanosti“), ktorý bude určený priamo odkázanej osobe a vyplácaný úradmi práce, sociálnych vecí a rodiny spôsobom, ktorý určí odkázaná osoba (na konkrétny účet alebo v hotovosti poštovým poukazom na výplatu). Vychádzajúc z princípov osobného rozpočtu bude  na rozhodnutí odkázanej osoby každomesačné využitie príspevku na pomoc pri odkázanosti na zabezpečenie starostlivosti - pomoci pri odkázanosti  pre ňu v potrebnom vecnom rozsahu činností a súvisiacom časovom rozsahu týchto činností, v jej domácom prostredí - neformálna pomoc neformálnym opatrovateľom (ak jej stupeň odkázanosti je IV alebo V), terénna a sociálna služba alebo ambulantná sociálna služba, ďalšie formy podpory, resp. ich kombinácia. Cieľom takto koncipovanej právnej úpravy je vytvoriť právne podmienky, aby odkázané osoby mohli viesť nezávislý život vo vlastných domácnostiach a podľa svojich potrieb a požiadaviek využívali osobnú pomoc s využitím komunitných služieb, a to v súlade s Dohovorom OSN o právach osôb so zdravotným postihnutím, osobitne s čl. 12 Rovnosť pred zákonom a čl. 19 Nezávislý spôsob života a začlenenie do spoločnosti.
· Stabilizovať financovanie sociálnych služieb a podporiť vznik a rozvoj služieb v komunite, a to aj vo väzbe na demografický vývoj a jeho dôsledky spojené so starnutím populácie a potrebou zabezpečenia  udržateľnosti a rozvoja dlhodobej sociálno-zdravotnej starostlivosti. Navrhovanou právnou úpravou sa zabezpečuje participácia štátu aj na spolufinancovaní komunitných sociálnych služieb podmienených odkázanosťou, spolufinancovaní pomoci pri odkázanosti na pomoc inej osoby v zdravotníckom zariadení ústavnej zdravotnej starostlivosti, ktorým je hospic a dom ošetrovateľskej starostlivosti. Zároveň zostáva zachovaná participácia štátu na spolufinancovaní  sociálnych služieb v zariadeniach sociálnych služieb podmienených odkázanosťou, poskytovaných celoročnou pobytovou formou a týždennou pobytovou formou.
· Zabezpečiť prehľadnosť, jednotnosť a efektívnosť spôsobu financovania sociálnych služieb z verejných prostriedkov. Spolufinancovanie sociálnych služieb zo zdrojov samospráv zostane zachované. Pri rešpektovaní princípu subsidiarity novo prechádza pôsobnosť pri poskytovaní finančného príspevku neverejným poskytovateľom na prevádzku poskytovanej sociálnej služby, ktorou je sociálna služba v zariadení pre seniorov a zariadení opatrovateľskej služby, z pôsobnosti obce do pôsobnosti vyššieho územného celku, čím sa spolufinancovanie sociálnych služieb poskytovaných pobytovou formou sociálnej služby poskytovaním tohto finančného príspevku zjednocuje pod pôsobnosť vyššieho územného celku.
V záujme zabezpečenia minimálnej úrovne financovania sociálnych služieb podmienených odkázanosťou poskytovaných neverejnými poskytovateľmi sa novo ustanovuje spôsob určenia výšky finančného príspevku na prevádzku v paušálnej výške určenej zákonom s možnosťou jej zvýšenia zo strany samosprávy.
V záujme zabezpečenia transparentnosti spolufinancovania sociálnych služieb z verejných prostriedkov sa v zákone o sociálnych službách ustanovuje právna kvalifikácia sociálnych služieb podmienených odkázanosťou ako služieb poskytovaných vo všeobecnom hospodárskom záujme spolu so súvisiacou kontrolnou pôsobnosťou Ministerstva práce, sociálnych vecí a rodiny Slovenskej republiky (ďalej len MPSVR SR) pri kontrole nadmernej  náhrady poskytnutej z verejných prostriedkov v rámci spolufinancovania sociálnej služby. 
· Podporiť stabilizáciu personálnych kapacít sociálnych služieb, na jednej strane podporou spolufinancovania komunitne orientovaných ambulantných a terénnych sociálnych služieb so súvisiacou podporou pracovných pozícií v tejto oblasti a vytvorením priestoru pre zvýšenie úrovne odmeňovania zamestnancov týchto sociálnych služieb. V záujme zabezpečenia udržateľnosti a rozvoja dlhodobej sociálno-zdravotnej starostlivosti sa ustanovuje nová pracovná profesia pracovníka dlhodobej starostlivosti spolu s vymedzením kvalifikačných predpokladov na výkon tejto profesie, ktorých plnenie oprávňuje aj na vykonávanie väčšieho rozsahu vybraných úkonov ošetrovateľskej starostlivosti pri poskytovaní sociálnych služieb podmienených odkázanosťou spojených aj s poskytovaním alebo zabezpečovaním ošetrovateľskej starostlivosti, za ustanovených podmienok uhrádzanej zo zdrojov verejného zdravotného poistenia (úkony súvisiace s dodržiavaním liečebného režimu poskytované pracovníkom dlhodobej starostlivosti boli vecne vymedzené v spolupráci s Ministerstvom zdravotníctva Slovenskej republiky a sú obsiahnuté v čl. XII. -návrh novely zákona o sociálnych službách).

· Zaviesť úpravy v regulácii prekážky v práci na sprevádzanie - zaviesť úpravu rozsahu prekážky v práci s náhradou mzdy na sprevádzanie, ak ide o tzv. jednorodiča a rozšíriť prekážku v práci na sprevádzanie aj na sprevádzanie do centra prevencie a pomoci.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
-  osoby odkázané na pomoc inej fyzickej osoby a ich opatrovatelia,
-  úrady práce sociálnych vecí a rodiny a Ústredie práce sociálnych vecí a rodiny,
-  orgány územnej samosprávy,
-  poskytovatelia sociálnych služieb,
- zamestnanci v sociálnych službách,
-  subjekty sociálnej ekonomiky – fyzické osoby - podnikatelia, právnické osoby,
-  MPSVR SR,
- zdravotné poisťovne,
- zamestnávatelia a zamestnanci.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V rámci prípravy predmetného vládneho návrhu zákona neboli posudzované žiadne alternatívne riešenia. V prípade nevykonania navrhovaných úprav súčasného systému dlhodobej sociálno-zdravotnej starostlivosti o osoby odkázané na pomoc inej fyzickej osoby a teda riešenia problémov vyplývajúcich z doterajšej právnej úpravy a skutkového stavu jej uplatňovania v aplikačnej praxi podľa bodu č. 2, by tieto pretrvávali a mohli viesť k celkovému kolapsu, s vplyvom na najzraniteľnejšie a najohrozenejšie skupiny obyvateľstva. V neposlednom rade by neprijatie navrhovanej právnej úpravy, a to v intenciách jej východísk z Plánu obnovy a odolnosti Slovenskej republiky (PPO)  –„Komponent 13 - Dostupná a kvalitná dlhodobá sociálno-zdravotná starostlivosť", v rámci ktorého sa Slovenská republika zaviazala v rámci Reformy integrácie a financovania dlhodobej sociálnej a zdravotnej starostlivosti k splneniu míľnika, ktorým je „Schválenie novej legislatívy v oblasti financovania sociálnych služieb, ktorou sa zavedie osobný rozpočet, do Q4 2025“, bolo Európskou komisiou vyhodnotené ako nesplnenie míľnika Plánu obnovy a odolnosti Slovenskej republiky (komponent 13) so súvisiacimi konsekvenciami pre Slovenskú republiku (ohrozenie možnosti čerpania prostriedkov z POO a pokuta za nesplnenie míľnika).


	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Všeobecne záväzný právny predpis, ktorý vydá MPSVR SR  (na základe splnomocňovacieho ustanovenia predkladaného vládneho návrhu zákona v rámci čl. XIII. návrhu novely zákona o sociálnych službách) ustanoví podmienky pre poskytovanie sociálnej služby vo všeobecnom hospodárskom záujme (ďalej len „SVHZ“), a to 
· spôsob určenia oprávnených nákladov SVHZ,  
· spôsob výpočtu nadmernej náhrady z verejných prostriedkov poskytnutej v rámci spolufinancovania SVHZ,
· spôsob určenia nevymáhateľnej pohľadávky z nezaplatenej úhrady alebo jej časti za poskytovanú sociálnu službu, postup pri trvalom upustení od jej vymáhania, spôsob určenia straty vzniknutej veriteľovi z tohto dôvodu a spôsob kompenzácie tejto straty,
· zoznam a náležitosti predkladaných podkladov poskytovateľmi SVHZ,
· postup pri vrátení nadmernej náhrady z verejných prostriedkov poskytnutej v rámci spolufinancovania SVHZ. 

Všeobecne záväzný právny predpis, ktorý vydá MPSVR SR  (na základe splnomocňovacieho ustanovenia predkladaného vládneho návrhu zákona v rámci čl. XIV. návrhu novely zákona o dotáciách v pôsobnosti Ministerstva práce, sociálnych vecí a rodiny Slovenskej republiky) ustanoví obdobie, obsadenosť počtu miest, podiel prijímateľov sociálnej služby a účel, podrobnosti určenia sumy dotácie na stabilizáciu sociálnych služieb a spôsob hodnotenia, postup posudzovania a schvaľovania žiadosti o dotáciu na stabilizáciu sociálnych služieb

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

K preskúmaniu účelnosti prijatého vládneho návrhu zákona by sa malo pristúpiť do jedného roka po nadobudnutí účinnosti vládneho návrhu zákona v súvislosti s prípravou návrhu štátneho rozpočtu na príslušný rok.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☐	Žiadne
	☒	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☒	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☒	Pozitívne
	☐	Žiadne
	☐	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 
Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný). Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Nakoľko predmetný vládny návrh zákona bude predmetom skráteného legislatívneho konania, v súlade s bodom 2.5. písm. a) Jednotnej metodiky na posudzovanie vybraných vplyvov nebol predmetom konzultácie s podnikateľskými subjektmi pred predbežným pripomienkovým konaním predbežného pripomienkového konania ani záverečného posúdenia vybraných vplyvov.
Dôvodom na predloženie vládneho návrhu zákona na skrátené legislatívne konanie je potreba splnenia záväzku a zároveň míľnika vyplývajúceho z Plánu obnovy a odolnosti Slovenskej republiky a vytvorenie dostatočného časového priestoru na zapojenie odbornej verejnosti a sociálnych partnerov do prípravy návrhu legislatívneho riešenia. V prípade nesplnenia míľnika vyplývajúceho z Plánu obnovy a odolnosti Slovenskej republiky hrozia Slovenskej republiky veľké hospodárske škody vo forme sankcie. 

V súvislosti s novelizačným čl. IV (spresnenie textu) je potrebné uviesť, že finančné prostriedky na odmeňovanie pedagogických, odborných a nepedagogických zamestnancov centier pre deti a rodiny, rehabilitačného strediska pre zrakovo postihnutých a  Inštitútu pre pracovnú rehabilitáciu občanov so zdravotným postihnutím sú súčasťou rozpočtu kapitoly MPSVR SR na rok 2025 a nasledujúce roky.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Mgr. Mária Machajdíková, riaditeľka odboru sociálnych služieb, MPSVR SR, 02/2046 3108, maria.machajdikova@employment.gov.sk,

Mgr. Eva Zaujecová, odbor sociálnych služieb, MPSVR SR, 02/2046 3125, eva.zaujecova@employment.gov.sk


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

· Informačný systém sociálnych služieb v rámci informačného systému verejnej správy, Informačný systém riadenia sociálnych dávok a manažérsky informačný systém
· Príloha 1 ku Koncepcii reformy financovania sociálnych služieb – https://www.employment.gov.sk/files/slovensky/esf/plan-obnovy/koncepcia-financovania/koncepcia-priloha-1-analyza-socialnych-sluzieb-sr-13122024.pdf 

Nedostupnosť, resp. nedostatočná kvalita dát sa týkala výpočtu vplyvov výdavkov miestnej a regionálnej samosprávy ako orgánov verejnej moci, ktorí spolufinancujú sociálne služby. MPSVR SR disponuje údajmi o príjmoch poskytovateľov sociálnych služieb, ako ich v zmysle svojej zákonnej povinnosti musia ročne poskytovať v štatistickom výkaze do informačného systému sociálnych služieb. Vyššie územné celky (VÚC) vo svojich záverečných účtov vykazujú vyššiu sumu nasmerovanú do sociálnych služieb. MPSVR SR nie je vecne príslušné a v súčasnosti ani nemá kapacity, aby dôsledne analyzovalo výdavky jednotlivých krajov a obcí, v čom spočívajú najväčšie nezrovnalosti medzi ich výstupy a údajmi z informačného systému sociálnych služieb. Z predbežnej komunikácie je však zrejmé, že najväčšie rozdiely sú v príjmoch z rozpočtov VÚC, ktoré do informačného systému uviedli poskytovatelia zriadení VÚC a výdavkami, ktoré do týchto zariadení smerovali podľa záverečných účtov VÚC.

· mikrodáta od EUROSTATU (EU-SILC)


	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

